Diari Oficial de la Generalitat Valenciana


Sumari del DOGV 2724, del 09-04-1996 (1996/837860)

ORDRE de 6 de març de 1996, del conseller de Sanitat i Consum, per la qual es convoca el procediment d'avaluació de la continuïtat dels caps de servei i secció dependents de la Conselleria de Sanitat i Consum, convocades per resolució de 9 de maig de 1991, del director del Servei Valencià de Salut (DOGV núm. 1.550, de 24.05.91).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2724

Data del DOGV
:   09-04-1996

Secció del DOGV
:   AUTORITATS I PERSONAL

Número del document
:   1996/837860


Data del document
:   06-03-1996

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

ORDRE de 6 de març de 1996, del conseller de Sanitat i Consum, per la qual es convoca el procediment d'avaluació de la continuïtat dels caps de servei i secció dependents de la Conselleria de Sanitat i Consum, convocades per resolució de 9 de maig de 1991, del director del Servei Valencià de Salut (DOGV núm. 1.550, de 24.05.91).   
L'Ordre de 5 de febrer de 1985 del Ministeri de Sanitat i Consum establí un sistema de promoció als llocs de cap de servei i de secció dels serveis jerarquitzats de les institucions sanitàries de la Seguretat Social. L'article 9, a l'efecte de continuïtat, preveu una avaluació específica als titulars dels llocs a l'acabament del primer i segon quadrienni del seu exercici.   
El Reial Decret 118/1991, de 25 de gener, sobre selecció i provisió de personal estatutari, en la disposició transitòria segona determina el procediment que ha de seguir la comissió d'avaluació per tal d'avaluar els caps de servei i de secció, nomenats pel sistema regulat en l'ordre abans esmentada.  
Una vegada transcorregut el primer quadrienni de les places adjudicades per resolució de 30 de març de 1992 (DOGV de data 15.04.92), en el concurs convocat per resolució de 9 de maig de 1991 (DOGV núm. 1.550, de 24.05.91) cal fer la convocatòria del procés d'avaluació específica als seus titulars i, per tant,  
ORDENE  
Article 1  
Convocar l'avaluació dels caps de servei i de secció de les institucions sanitàries de la Conselleria de Sanitat i Consum nomenats pel sistema regulat en l'Ordre 5 de febrer de 1985 que han completat un quadrienni d'exercici dels llocs relacionats en l'annex II d'aquesta ordre, d'acord amb les bases que es publiquen en l'annex I d'aquesta.  
Article 2  
Els titulars dels llocs de cap de servei i de secció que hagueren complit el primer quadrienni continuaran provisionalment en l'exercici dels llocs fins que es publique el resultat de l'avaluació a què aquesta ordre es refereix. Avaluada l'activitat se'n farà la confirmació o el cessament, segons el resultat d'aquesta.  
València, 6 de març de 1996  
El conseller de Sanitat i Consum,  
JOAQUíN FARNóS GAUCHíA  
ANNEX I  
Bases  
Primera  
Aquesta convocatòria serà notificada als titulars dels llocs que s'han d'avaluar, que figuren en l'annex II.   
Segona  
El titular del lloc de treball, objecte d'avaluació, disposarà del termini d'un mes, comptador des de l'endemà de la publicació de la convocatòria en el Diari Oficial de la Generalitat Valenciana, per a presentar en la Direcció General del Servei Valencià de Salut la documentació següent:  
a) Memòria explicativa de l'organització, funcionament i activitats de la unitat assistencial de la qual és cap, amb inclusió de propostes concretes en ordre a l'actuació i estructuració d'aquesta.  
b) Currículum professional relatiu al període en què s'ha exercit el lloc que s'avalua.  
Tercera  
3.1 En el termini d'un mes comptador des de l'endemà de la publicació d'aquesta convocatòria, la comissió de direcció de l'hospital, a proposta del seu director mèdic, emetrà un informe-proposta motivat sobre la procedència de la continuïtat en el lloc del cap de servei o de secció, objecte de l'avaluació.  
3.2 En termini idèntic, la Junta Clínica podrà remetre a la comissió de direcció de la institució corresponent un informe motivat sobre la procedència de la continuïtat en el lloc del cap de servei o de secció, objecte de l'avaluació.  
Quarta  
La comissió d'avaluació, els membres de la qual els designarà el conseller de Sanitat i Consum, tindrà la composició següent d'acord amb la disposició transitòria quarta del Reial Decret 118/1991, de 25 de gener:  
- President:  
· Director general del Servei Valencià de Salut.  
- Vocals:  
· Director per a la Gestió d'Assistència Especialitzada.  
· Gerent, o si pertoca, director mèdic de la institució corresponent.  
· Cap de servei o de secció de la mateixa especialitat de servei jerarquitzat amb destinació en institució sanitària diferent.  
· Cap de servei o de secció d'una altra especialitat amb destinació en la mateixa institució, nomenat a proposta de la junta tècnica assistencial.  
- Secretari:  
· El designarà l'autoritat convocant entre personal funcionari administratiu i titulació superior amb destinació en les unitats o institucions de la Conselleria de Sanitat i Consum. No tindrà vot en qüestions relatives a l'avaluació dels interessats.  
La llista dels membres es publicarà en el tauler d'anuncis dels serveis centrals de la Conselleria de Sanitat i Consum.  
Cinquena  
5.1 Procés de l'avaluació.  
a) Exposició memòria i currículum professional.  
L'interessat exposarà i defendrà davant la comissió d'avaluació, en sessió pública, un resum de la memòria i del currículum aportats durant un temps màxim de 30 minuts.  
b) Entrevista pública.  
Els membres de la comissió d'avaluació entrevistaran la persona interessada durant el temps màxim d'una hora en sessió pública en relació amb la memòria, el currículum i els informes que figuren en l'expedient. La persona interessada podrà conéixer els informes durant els 10 dies hàbils anteriors a l'entrevista.  
5.2 La qualificació que donarà la comissió, que s'adoptarà per majoria dels membres, es concretarà en la proposta favorable o desfavorable a la continuïtat de la persona avaluada.  
5.3 Sense perjudici de la motivació de la decisió i de la possibilitat que els membres de la comissió puguen incorporar vots particulars a l'acta de la sessió de qualificació, en cas de disconformitat amb aquesta, la comissió farà pública, als taulers d'anuncis de la Conselleria de Sanitat i Consum, únicament la qualificació global favorable a la continuïtat o desfavorable a la continuïtat que hagen merescut els professionals avaluats.  
5.4 L'acta de la sessió de qualificació s'enviarà a la Direcció General del Servei Valencià de Salut i la proposta tindrà caràcter vinculant, llevat que hi haguera defectes essencials de procediment; el director general del Servei Valencià de Salut notificarà individualment als interessats la qualificació obtinguda.  
Sisena  
Si l'avaluació de la qualificació és favorable a la continuïtat, la persona interessada serà confirmada en el lloc de cap de servei o de secció.  
Setena  
Contràriament, quan la qualificació siga desfavorable a la continuïtat o la persona interessada renuncie a l'avaluació, aquesta cessarà el lloc de cap de servei o de secció i s'incorporarà a una plaça de facultatiu especialista en el servei jerarquitzat corresponent. No obstant això, i segons que estableix la disposició addicional de l'Ordre de 5 de febrer de 1985, aquells facultatius que en el moment de publicar-se l'esmentada ordre en el Butlletí Oficial de l'Estat exercisquen una plaça en propietat de cap de departament, cap de servei o cap de secció de les institucions sanitàries de la Seguretat Social, i que per voluntat pròpia accedisquen a llocs de cap de servei o de secció d'acord amb el procediment establit en aquesta ordre, en el cas que deixen d'exercir tal lloc, continuaran mantenint la mateixa categoria i complement de destinació, establits per a la plaça que tenien abans d'accedir al nou sistema.  
Vuitena  
Contra aquesta ordre, i tots els actes administratius que dicte el director general del Servei Valencià de Salut per a aplicar-la, s'hi podrà recórrer mitjançant un recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana, dins del termini de dos mesos, comptats a partir de la publicació de l'acte contra el qual s'haja recorregut, amb la comunicació prèvia a l'òrgan que dictà l'acte impugnat.  
Contra els actes de la comissió d'avaluació podrà interposar-se un recurs ordinari, davant el director per a la Gestió de Personal, per raó de l'article 2.c) de l'Ordre de 2 d'agost de 1995 de la Conselleria de Sanitat i Consum, en el termini d'un mes comptador des de l'endemà de la publicació de la resolució corresponent.  
ANNEX II  
Places objectes d'aquesta convocatòria  
Província d'Alacant  
Hospital Vega Baja de Orihuela  
Montilla Jurado, Antonio Medicina Intensiva  
 Cap de secció  
Hospital de la Vila Joiosa  
Vilar Zanón, Antonio Medicina Interna  
 Cap de servei  
Hospital Marina Alta de Dénia  
Paricio Talayero, José M.ª Pediatría  
 Cap de servei  
Hospital Universitari de Sant Joan  
Mayol Belda, M.ª José Anatomia Patològica  
 Jefa de sección  
González Machado, Juan Luis Anestèsia i reanimació  
 Cap de secció  
Conejero García-Quijada, R. Medicina Intensiva  
 Cap de secció  
González álvarez, Isabel Radiodiagnòstic  
 Cap de secció  
Alcalá-Santaella Oría de Rueda, R. Traumatologia i C. O.  
 Cap de secció  
Hospital General d'Elda  
Jover Cerdá, Genaro Pediatria  
 Cap de servei  
Hospital General d'Alacant  
Pérez-Mateo Regadera, Miguel Medicina Interna  
 Cap de servei  
Moreno López, Pedro Neurocirugia  
 Cap de secció  
Província de Castelló  
Hospital General de Castelló  
Monfort Monfort, Manuel Traumatologia i C. O.  
 Cap de secció  
Hospital Gran Via de Castelló  
Boix Ruiz, Jesús Héctor Medicina Intensiva.  
 Cap de secció  
Martín Mínguez, Victoriano Traumatologia i C. O.  
 Cap de secció  
Hospital de Vinaròs  
Cabades O'Callahan, Francisco Medicina Interna  
 Cap de servei  
Província de València  
Hospital Dr. Peset de Valencia  
Ortiz Monzón, Eduardo Angiologia i Cir. Vascular  
 Cap de servei  
Hospital Arnau de Vilanova de València  
García Ferrando, Vicente Anestèsia i reanimació  
 Cap de secció  
Hospital La Fe de València  
Orozco Fuentes, Miguel Neurocirurgia  
 Cap de secció  
Saiz Paches, Vicente Radiodiagnòstic (IV)  
 Cap de secció  
Pérez Millán, Luis Antonio Traumatologia i C. O. (UR)  
 Cap de secció  
Hospital Sant Francesc de Borja de Gandia  
Ruiz Segura, Santos Medicina Interna  
 Cap de servei  
Hospital de Requena  
Burdeos García, Ramón Anestèsia i reanimació  
 Cap de servei  
Román Sánchez, Pilar Medicina Interna  
 Cap de servei  
Hospital de Sagunt  
Salvador Marín, Manuel Traumatologia i C. O.  
 Cap de secció